CELEX: 32012R0894
Language: lv
Date: 2012-08-06 00:00:00
Title: Komisijas Īstenošanas regula (ES) Nr. 894/2012 ( 2012. gada 6. augusts ) par atsevišķu preču klasifikāciju kombinētajā nomenklatūrā

29.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 264/3
            
         KOMISIJAS ĪSTENOŠANAS REGULA (ES) Nr. 894/2012
   (2012. gada 6. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka, ievērojot Eiropas Savienībā spēkā esošos noteikumus par divkāršas pārbaudes sistēmām un tekstilizstrādājumu preventīvo un retrospektīvo uzraudzību, tos importējot Eiropas Savienībā, saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Ievērojot Eiropas Savienībā spēkā esošos noteikumus par divkāršas pārbaudes sistēmām un tekstilizstrādājumu preventīvo un retrospektīvo uzraudzību, tos importējot Eiropas Savienībā, saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot 60 dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 6. augustā
      
         
            Komisijas un tās priekšsēdētāja vārdā –
         
            priekšsēdētāja vietnieks
         
         Antonio TAJANI
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Gatavais izstrādājums sastāv no 10 taisnstūrveida sloksnēm, kura katra ir apmēram 25 cm gara un 2 cm plata, un to materiāls ir neausti sintētiskie pavedieni (polietilēns), kas cietināts ar saistvielu. Sloksnes gar garāko malu ir savstarpēji saistītas ar perforētiem punktiem.
                  Slokšņu galvenās daļas viena puse ir vienā krāsā. Slokšņu gali un kreisā puse ir balti. Katrai sloksnei vienā galā ir aizvēršanas mehānisms, kas sastāv no zigzagveida iespieduma virspusē un līmes slāņa apakšpusē, kurš ir pārklāts ar papīru, kas novērš salipšanu un kuru noņem, kad sloksni aizver.
                  Katras sloksnes virspusē, tieši pirms aizvēršanas sistēmas, bet uz baltā fona ar melnu krāsu ir iespiests 5 mm liels kārtas numurs.
                  Sloksnes, kad tās viena no otras atdalītas pa perforācijas punktiem un aizvērtas, veido nepārraujamu aproci.
                  (Sk. fotoattēlu Nr. 663) (1)
                  
               
               
                  6307 90 98
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu XI sadaļas 7. piezīmes b) punktu un 8. piezīmes a) punktu un KN koda 6307, 6307 90 un 6307 90 98 formulējumu.
                  Izstrādājumu objektīvi raksturo tas, ka katras sloksnes lielākā daļa ir vienā krāsā un kārtas numurs ir iespiests neievērojamā vietā; aproci valkājot, tas nav viegli redzams, un ir diezgan mazs un grūti pamanāms. Ņemot vērā šīs īpašības, cilvēku identifikācijai primāri izmanto aproces krāsu, bet iespiestajam kārtas numuram ir sekundāra nozīme. Tā kā aproču būtisko raksturu un primāro izmantojumu nosaka to krāsa, nevis iespiestais numurs, tad nav iespējams tās klasificēt saskaņā ar 49. nodaļu (skatīt arī HS skaidrojumus 49. nodaļai, vispārīgi noteikumi, pirmā daļa).
                  Izstrādājums ir izgatavots no neaustas drānas, kas minēta pozīcijā 5603. Tomēr aproces ir pabeigts un lietošanai gatavs izstrādājums, tās tikai jāatdala viena no otras pa perforācijas punktiem, tās ir “apdarināti” tekstilizstrādājumi XI sadaļas 7. piezīmes b) punkta nozīmē. Saskaņā ar XI sadaļas 8. piezīmes a) punktu 56. nodaļa neattiecas uz “apdarinātiem” izstrādājumiem. Tāpēc klasificēšana 56. nodaļā nav iespējama.
                  XI sadaļā nav konkrētas pozīcijas, kas attiecas uz šāda veida “apdarinātiem” tekstilizstrādājumiem.
                  Tāpēc izstrādājums jāklasificē kā “citādi gatavie tekstilizstrādājumi” ar KN kodu 6307 90 98.
               
            
         
      
         (1)  Fotoattēls pievienots tikai informācijai.